Priekšlikums Padomes lēmums par nostāju, kas Eiropas Kopienai jāpieņem ĀKK un EK Ministru padomē saistībā ar lēmumu pārskatīt Kotonū parakstītā ĀKK un EK Partnerattiecību nolīguma II pielikumu /* COM/2009/0072 galīgā redakcija */





[pic] | EIROPAS KOPIENU KOMISIJA | Briselē, 19.2.2009 COM(2009) 72 galīgā redakcija Priekšlikums PADOMES LĒMUMS par nostāju, kas Eiropas Kopienai jāpieņem ĀKK un EK Ministru padomē saistībā ar lēmumu pārskatīt Kotonū parakstītā ĀKK un EK Partnerattiecību nolīguma II pielikumu (iesniegusi Komisija) PASKAIDROJUMA RAKSTS 1. ĀKK un EK Partnerattiecību nolīguma II pielikuma grozījumu mērķis ir atvieglot Eiropas Investīciju bankas (EIB) pašu resursu aizdošanu ĀKK valstīm, uz kurām attiecas Lieliem parādiem apgrūtinātu nabadzīgo valstu ( HIPC ) iniciatīva un citi starptautiski atzīti parādu ilgtspējības principi. 2. EIB pašu resursu aizdevumu un HIPC iniciatīvas politikas saskaņotība nozīmē lielāku elastību attiecībā uz procentu likmju subsīdijām, kas pašreiz ir 3 % attiecībā uz pašu resursu aizdevumiem. Daudzām pašu resursu finansētām valsts sektora darbībām būtu vajadzīgas procentu likmju subsīdijas, kas ir lielākas par 3 %, lai izpildītu starptautiski atzītus vai tamlīdzīgus HIPC nosacījumus par parādu ilgtspējību. 3. Šāds noteikums jau pastāv attiecībā uz EIB pārvaldītajiem līdzekļiem saistībā ar ieguldījumu mehānismu (II pielikuma 2. pants). EIB noteikumus par pašu resursiem (II pielikuma 4. pants) vēlētos saskaņot ar noteikumiem par ieguldījumu mehānismu. 4. Saskaņā ar Kotonū nolīguma 100. pantu nolīgumam pievienotos pielikumus Ministru padome var pārskatīt, pārbaudīt un/vai izdarīt tajos grozījumus, pamatojoties uz ĀKK un EK Attīstības finansiālās sadarbības komitejas ieteikumu. 5. Tādēļ Komisija ierosina, ka Padome pieņem pievienoto lēmumu attiecībā uz nostāju, kas Eiropas Kopienas vārdā jāpieņem kopīgajā ĀKK un EK Ministru padomes sanāksmē. Priekšlikums PADOMES LĒMUMS par nostāju, kas Eiropas Kopienai jāpieņem ĀKK un EK Ministru padomē saistībā ar lēmumu pārskatīt Kotonū parakstītā ĀKK un EK Partnerattiecību nolīguma II pielikumu EIROPAS SAVIENĪBAS PADOME, ņemot vērā Eiropas Kopienas dibināšanas līgumu un jo īpaši tā 300. panta 2. punkta otro daļu, ņemot vērā Komisijas priekšlikumu, Tā kā: (1) Lai atvieglotu pašu resursu aizdošanu ĀKK valstīm, uz kurām attiecas Lieliem parādiem apgrūtinātu nabadzīgo valstu ( HIPC ) iniciatīva un citi starptautiski atzīti parādu ilgtspējības principi, Eiropas Investīciju banka (EIB) ierosina grozīt ĀKK un EK Partnerattiecību nolīguma II pielikumu. (2) EIB pašu resursu aizdošana un HIPC iniciatīvas politikas saskaņošanai ir vajadzīga lielāka elastība, lai izpildītu starptautiski atzītus vai tamlīdzīgus HIPC noteikumus par parādu ilgtspējību un jo īpaši attiecībā uz procentu likmju subsīdijām. (3) Saskaņā ar ĀKK un EK Partnerattiecību nolīguma II pielikuma 2. pantu šāds noteikums jau pastāv attiecībā uz EIB pārvaldītajiem līdzekļiem saistībā ar ieguldījumu mehānismu. (4) Tāpēc attiecīgi jāsaskaņo ĀKK un EK II pielikuma 4. pantā minētie noteikumi par EIB pašu resursiem ar noteikumiem par ieguldījumu mehānismu, IR NOLĒMUSI ŠĀDI. Vienīgais pants Eiropas Kopienas nostāja ĀKK un EK Ministru padomē attiecībā uz Kotonū nolīguma II panta grozījumiem ir atbalsts pievienotajam ĀKK un EK Ministru padomes lēmuma projektam, ar ko groza nolīguma II pielikumu. Briselē, Padomes vārdā — priekšsēdētājs PIELIKUMS Projekts ĀKK UN EK MINISTRU PADOMES LĒMUMS pieņemt grozījumus Partnerattiecību nolīguma II pielikumā ĀKK UN EK MINISTRU PADOME, ņemot vērā Partnerattiecību nolīgumu starp Āfrikas, Karību jūras reģiona un Klusā okeāna valstu grupu (turpmāk tekstā – „ĀKK”), no vienas puses, un Eiropas Kopienu un tās dalībvalstīm, no otras puses, kas noslēgts 2000. gada 23. jūnijā Kotonū (Benina) un pārskatīts 2005. gada 25. jūnijā Luksemburgā (turpmāk tekstā – „ĀKK un EK Partnerattiecību nolīgums”)[1], un jo īpaši tā 15. panta 3. punktu un 100. pantu, ņemot vērā ĀKK un EK Attīstības finansiālās sadarbības komitejas ieteikumu, Tā kā: (1) Lai Lieliem parādiem apgrūtinātu nabadzīgo valstu ( HIPC ) iniciatīvas un citu starptautiski atzīti parādu ilgtspējības iniciatīvu ietvaros atvieglotu pašu resursu aizdošanu nabadzīgākajām ĀKK valstīm, Eiropas Investīciju banka (EIB) ierosina grozīt ĀKK un EK Partnerattiecību nolīguma II pielikumu. (2) EIB pašu resursu aizdošana un HIPC iniciatīvas politikas saskaņošanai ir vajadzīga lielāka elastība, lai izpildītu starptautiski atzītus vai tamlīdzīgus HIPC nosacījumus par parādu ilgtspējību un jo īpaši attiecībā uz procentu likmju subsīdijām. (3) Saskaņā ar ĀKK un EK Partnerattiecību nolīguma II pielikuma 2. pantu šāds noteikums jau pastāv attiecībā uz EIB pārvaldītajiem līdzekļiem saistībā ar ieguldījumu mehānismu. (4) ĀKK un EK Partnerattiecību nolīguma II pielikuma 1. pantā iekļauto jauno punktu mērķis ir piemērot vienādus nosacījumus gan attiecībā uz EIB pašu resursiem, gan ieguldījumu mehānismu. (5) ĀKK un EK Partnerattiecību nolīguma II pielikuma 1., 2. un 4. panta jaunā teksta mērķis ir saskaņot noteikumus par EIB pašu resursiem ar noteikumiem par ieguldījumu mehānismu HIPC ietvaros. (6) Tāpēc attiecīgi jāgroza ĀKK un EK Partnerattiecību nolīguma II pielikums, IR NOLĒMUSI ŠĀDI. 1. pants ĀKK un EK partnerattiecību nolīguma II pielikumu groza šādi: (1) 1. pantā pirmo punktu numurē ar 1 un iekļauj šādu 2., 3., un 4. punktu: „2. Līdzekļi procentu likmju subsīdijām saskaņā ar šo pielikumu būs pieejami no 1.b pielikuma 2. punkta c) apakšpunktā minēto procentu subsīdiju piešķīruma. 3. Procentu subsīdijas var kapitalizēt vai izmantot kā aizdevumus. Procentu likmes subsīdijas summu, ko aprēķina to vērtības izteiksmē aizdevuma izmaksas brīdī, ieskaita procentu subsīdiju piešķīrumā, kas noteikts 1.b pielikuma 2. panta c) apakšpunktā, un maksā tieši EIB. Līdz 10 % no piešķīruma procentu likmju subsīdijām var izmantot, lai atbalstītu ar projektu saistītu tehnisko palīdzību ĀKK valstīs. 4. Šie noteikumi neierobežo noteikumus, ko var piemērot ĀKK valstīm, uz kurām attiecas ierobežoti aizņēmuma nosacījumi saskaņā ar Lieliem parādiem apgrūtinātu nabadzīgo valstu ( HIPC ) iniciatīvu vai citiem starptautiski atzītiem parādu ilgtspējības principiem. Attiecīgi, ja saskaņā ar šādiem principiem vajadzīga aizdevuma procentu likmes samazināšana par vairāk nekā 3 %, kā atļauts saskaņā ar šīs nodaļas 2. un 4. pantu, banka ar piemērotu līdzfinansējumu kopā ar citiem līdzekļu devējiem mēģina samazināt līdzekļu vidējās izmaksas. Ja tiks uzskatīts, ka tas nav iespējams, aizdevuma procentu likmi var samazināt par tādu summu, kāda vajadzīga, lai atbilstu līmenim, kas izriet no HIPC iniciatīvas vai jebkuriem citiem starptautiski atzītiem parādu ilgtspējības noteikumiem.” (2) Tekstu 2. panta 7. punktā aizstāj ar šādu tekstu: „7. Parastie aizdevumi valstīs, uz kurām neattiecas ierobežoti aizņēmuma nosacījumi saskaņā ar HIPC vai citiem starptautiski atzītiem parādu ilgtspējības principiem, var pagarināt ar izdevīgiem noteikumiem un nosacījumiem šādos gadījumos: 1. infrastruktūras projektiem, kas ir priekšnosacījums privātā sektora attīstībai vismazāk attīstītās valstīs, pēckonflikta valstīs un valstīs, kuras pārcietušas dabas katastrofu. Šādos gadījumos aizdevuma procentu likmi samazina ne vairāk kā par 3 %, 2. projektiem, kas ietver pārstrukturēšanas darbības saistībā ar privatizāciju, vai projektiem ar pamatotiem un uzskatāmiem sociāliem vai ar vidi saistītiem ieguvumiem. Šādos gadījumos aizdevumiem var piemērot procentu likmes subsīdiju, kuras apjomu un veidu nosaka, ņemot vērā konkrētas projekta iezīmes. Tomēr procentu likmes subsīdija nepārsniedz 3 %. Aizdevuma galīgā procentu likme, kas atbilst a) vai b) apakšpunktam, nekādā gadījumā nevar būt mazāka par 50 % no atsauces likmes.” (3) Tekstu 4. panta 2. punktā aizstāj ar šādu tekstu: „2. Aizdevumus no bankas pašu resursiem piešķir saskaņā ar šādiem noteikumiem: 3. atsauces procentu likme ir likme, ko banka piemēro aizdevumiem ar tādiem pašiem nosacījumiem valūtas ziņā un atmaksas perioda sākumu līguma noslēgšanas dienā vai izmaksas datumā, 4. tomēr valstīm, uz kurām neattiecas ierobežoti aizņēmuma noteikumi saskaņā ar HIPC vai citiem starptautiski atzītiem parādu ilgtspējības noteikumiem: i) principā valsts sektora projektiem var piešķirt procentu likmes subsīdiju līdz pat 3 % apmērā, ii) privātā sektora projektiem, kas ietilpst 2. panta 7. punkta b) apakšpunktā noteiktajās kategorijās, var piešķirt procentu likmes subsīdijas ar tādiem pašiem noteikumiem, kā noteikts 2. panta 7. punkta b) apakšpunktā. Visos šādos gadījumos galīgā procentu likme nevar būt mazāka par 50 % no atsauces likmes. 5. Banka no pašu resursiem piešķirto aizdevumu atmaksas periodu nosaka, pamatojoties uz projekta ekonomisko un finansiālo raksturojumu. Šiem aizdevumiem parasti ir labvēlības periods, ko nosaka, pamatojoties uz projekta izveides periodu.” 2. pants Šo lēmumu ĀKK un EK Ministru padomē pieņem, izmantojot rakstisku procedūru. Briselē, ĀKK un EK Ministru padomes vārdā — priekšsēdētājs [1] OV L 287, 28.10.2005., 4. lpp.